CELEX: 62010CJ0220
Language: sk
Date: 2011-09-08 00:00:00
Title: Rozsudok Súdneho dvora (ôsma komora) z 8. septembra 2011. # Európska komisia proti Portugalskej republike. # Nesplnenie povinnosti členským štátom - Smernica 91/271/EHSE - Znečisťovanie a poškodzovanie - Čistenie komunálnych odpadových vôd - Články 3, 5 a 6 - Neidentifikovanie citlivých oblastí - Nevykonanie čistenia odpadových vôd v citlivých oblastiach podľa prísnejších požiadaviek. # Vec C-220/10.

Rozsudok Súdneho dvora (ôsma komora) z 8. septembra 2011 – Komisia/Portugalsko
      (vec C‑220/10)
      „Nesplnenie povinnosti členským štátom – Smernica 91/271/EHS – Znečisťovanie a poškodzovanie – Čistenie komunálnych odpadových vôd – Články 3, 5 a 6 – Neidentifikovanie citlivých oblastí – Nevykonanie náročnejšieho čistenia splaškových vôd v citlivých oblastiach“
      1.                     Životné prostredie – Čistenie komunálnych odpadových vôd – Smernica 91/271 – Výnimky – Menej náročné čistenie v menej citlivých
            oblastiach – Podmienky – Vypracovanie štúdií preukazujúcich, že nedošlo k zmene životného prostredia – Oznámenie všetkých
            s tým súvisiacich relevantných informácií Komisii (smernica Rady 91/271, článok 2, článok 6 ods. 1 a článok 6 ods. 2 druhá
            zarážka) (pozri body 43, 44)
      2.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 258 ZFEÚ) (pozri bod 45)
      3.                     Životné prostredie – Čistenie komunálnych odpadových vôd – Smernica 91/271 – Náročnejšie čistenie komunálnych odpadových vôd
            pochádzajúcich z aglomerácií s populačným ekvivalentom viac ako 10 000 – Neexistencia – Čiastočné zbieranie a čistenie – Nesplnenie
            povinnosti (smernica Rady 91/271, článok 3 ods. 2, článok 4 a článok 5 ods. 2) (pozri body 49, 50, 52)
      Predmet
      
         
               Nesplnenie povinnosti členským štátom – Porušenie smernice Rady 91/271/EHS z 21. mája 1991 o čistení komunálnych odpadových
                  vôd (Ú. v. ES L 135, s. 40; Mim. vyd. 15/002, s. 26)
               
            Výrok
      
         
                  1.
               
               
                  
               
               
                  	Portugalská republika si tým, že:
               
            –        ako menej citlivé oblasti vymedzila všetky pobrežné vody ostrova Madeira a ostrova Porto Santo,
      –        v prípade komunálnych odpadových vôd pochádzajúcich z aglomerácií s populačným ekvivalentom viac ako 10 000, akými sú aglomerácie
         Funchal a Câmara de Lobos, a vypúšťaných do pobrežných vôd ostrova Madeira uplatnila čistenie podľa miernejších požiadaviek,
         než je stanovené v článku 4 smernice Rady 91/271/EHS z 21. mája 1991 o čistení komunálnych odpadových vôd,
      
      –        v prípade jednej aglomerácie v ústí rieky Tejo, konkrétne Quinta do Conde, nezabezpečila zriadenie stokovej sústavy komunálnych
         odpadových vôd v súlade s článkom 3 tejto smernice,
      
      –        v prípade aglomerácií Albufeira/Armação de Pêra, Beja, Chaves a Viseu a štyroch aglomerácií, ktoré vypúšťajú odpadové vody
         na ľavom brehu ústia rieky Tejo, konkrétne Barreiro/Moita, Corroios/Quinta da Bomba, Quinta do Conde a Seixal, nezabezpečila
         čistenie podľa prísnejších požiadaviek, než je stanovené v článku 4 uvedenej smernice,
      
      nesplnila povinnosti, ktoré jej vyplývajú z článkov 3, 5 a 6 smernice 94/271.
      
         
                  2.
               
               
                  
               
               
                  	Portugalská republika je povinná nahradiť trovy konania.